Culpa nuestra

Culpa nuestra (Gure errua, euskarazko bertsioan) 2025eko drama erromantiko film espainiarra da, Domingo Gonzalezek zuzendua eta Sofia Cuencak koidatzia. Nicole Wallace eta Gabriel Guevara ditu protagonista. Culpa mía (2023) eta Culpa tuya (2024) filmen ondoren,  Mercedes Ron-en Culpables eleberri sailaren gainean Prime Videok eginiko moldaketaren hirugarren eta azken atala da. Streaming plataformak 2025eko urriaren 16an estreinatu zuen, baita euskarazko audioarekin ere.

Pelikula Pokeepsie Films-en (Alex de la Iglesia eta Carolina Bang) ekoizpena da. Filmaketa Culpa tuya filmarekin batera egin zuten, kostuak murrizteko. Fran Morcilloren parte hartzeaz gain, aurreko filmetan parte hartu zuten aktoreek ere parte hartu zuten honetan.

 Sinopsia 
Jenna eta Lionen ezkontzak Noah eta Nick berriz elkartzea ekarri du, harremana hautsi eta urte batzuetara. Nickek Noahri barkatzeko duen ezintasuna hesi gaindiezina dirudi, eta biek ala biek ez dute oraindik bizirik dagoen sugarra elikatu nahi. Baina beren bideak berriz ere gurutzatu direnez, maitasuna gorrotoa baino indartsuagoa izanen ote da?

 Kanpo estekak 

Kategoria:Espainiako filmak
Kategoria:Euskarazko audioa duten nazioarteko filmak
Kategoria:Euskaratutako filmak